Държавен вестник, бр. 79, 2022 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  79
(6) Монтирането/изграждането на АПС с 
две нива за паркиране на и над терена или 
с едно ниво за паркиране на терена и до две 
нива, разположени подземно, се извършва по 
реда на чл. 147, ал. 1, т. 2 от ЗУТ въз основа 
на разрешение за строеж, за което се изиск­
ват документите по чл. 153, ал. 1 от ЗУТ, 
изречения първо и трето. Към заявлението за 
издаване на разрешение за строеж се прилага 
Декларация за съответствие със съществени 
изисквания съгласно Директива 2006/42/ЕО 
на Европейския парламент и на Съвета от 17 
май 2006 г. относно машините и за изменение 
на Директива 95/16/ЕО, техническо досие 
или техническа документация на български 
език от производителя или негов упълномо-
щен представител съгласно чл. 5, ал. 1 на 
Наредбата за съществените изисквания и 
оценяване съответствието на машините (ДВ, 
бр. 61 от 2008 г.). За външни подземни АПС 
с едно ниво за паркиране на терена и до две 
нива, разположени подземно, се осигурява 
независимо ползване на всички нива.
(7) Изграждането на АПС в нови сгради 
(паркинги/гаражи) се предвижда с инвести-
ционния проект на сградата и представлява 
неразделна част от строежа и издаденото 
разрешение за строеж, като АПС приемат 
категорията на строежа съгласно чл. 137, 
ал. 1 от ЗУТ и подлежат на въвеждане в 
експлоатация по реда на чл. 177, ал. 2 или 
ал. 3 от ЗУТ.
(8) Собствениците на АПС (надземни 
или подземни) със зависимо или независимо 
ползване съгласно чл. 195, ал. 1 от ЗУТ са 
длъжни да ги поддържат в техническо със-
тояние, отговарящо на основните изисквания 
към строежите по чл. 169, ал. 1 и 3 от ЗУТ, 
както и да се грижат за тяхната цялост и 
правилна експлоатация въз основа на сключен 
договор с производителя на АПС или негов 
упълномощен представител.
(9) Възстановяването на премахнати АПС 
(надземни или подземни) със зависимо или 
независимо ползване след въвеждането в екс-
плоатация на строежите следва да се извършва 
по реда на чл. 195 и 196 от ЗУТ.“
§ 10. В чл. 42 се правят следните изменения 
и допълнения:	
1. Досегашният текст става ал. 1.
2. Създават се ал. 2, 3, 4, 5, 6, 7 и 8:
„(2) Необходимият брой на местата за 
паркиране и гариране по ал. 1 се проектират 
за леки автомобили – МПС от категория М1, 
съгласно чл. 149 от Закона за движението по 
пътищата (ЗДвП).
(3) Местата за паркиране и гариране на 
автомобилите по ал. 2 в паркинг-гаражите на 
сградите и в свободната дворна площ на уре-
гулираните поземлени имоти се оразмеряват 
съобразно колони № 2, 3, 5, 6 и 7 от таблица 
1 и съгласно таблица 1а, приложение № 30.
(4) Светлите вътрешни размери на гараж 
за едно МПС по ал. 2 не могат да бъдат по-
малки от 2,75 m широчина и 5,50 m дължина. 
При преустройство и реконструкция на съ-
ществуващи сгради се допуска тези размери 
да се намалят с до 10 на сто.
(5) Светлата височина на паркинг-гаражите 
и на гаражите е не по-малка от 240 cm, в т.ч. 
под елементите на техническите и инженер-
ните инсталации и системи съгласно чл. 24, 
ал. 2 от Наредба № РД-02-20-2 от 2021 г. за 
определяне на изискванията за достъпност 
и универсален дизайн на елементите на дос-
тъпната среда в урбанизираната територия и 
на сградите и съоръженията. 
(6) По искане на възложителя местата за 
паркиране и гариране по ал. 1 могат да се 
проектират и за лекотоварни автомобили 
(МПС от категория N1) или за МПС от дру-
га категория съгласно чл. 149 от ЗДвП, като 
изискванията по ал. 3 и 4 се определят със 
заданието за проектиране.
(7) Подземните и надземните АПС се 
изграждат с параметрите съгласно ал. 2, 3, 
4, 5 и 6.
(8) За повече от един самостоятелен обект 
с жилищно предназначение не се допуска 
проектиране на гаражи и паркоместа, без да 
е осигурено независимото им ползване.“
§ 11. Член 50 се изменя така:
„Чл. 50. (1) Зарядните точки за ЕПС са:
1. с голяма мощност – с възможност за 
пренос на електроенергия към ЕПС с мощ-
ност, по-голяма от 22 kW;
2. с нормална мощност – с възможност за 
пренос на електроенергия към ЕПС с мощност 
по-малка от или равна на 22 kW, но по-голяма 
от 3,7 kW;
3. с мощност до 3,7 kW – с възможност за 
пренос на електроенергия към ЕПС от кате-
гория L съгласно чл. 149, ал. 1, т. 1 от ЗДвП.
(2) От предвидените места за гариране и 
паркиране съгласно приложение № 5 в нови 
сгради за обществено обслужване (нежилищни 
сгради) и сгради със смесено предназначение 
с повече от десет паркоместа едно паркомясто 
се оборудва със зарядна точка за ЕПС по ал. 1, 
т. 1 и най-малко едно паркомясто се оборудва 
със зарядна точка за ЕПС по ал. 1, т. 3.
(3) От предвидените места за гариране 
и паркиране съгласно приложение № 5 при 
реконструкция, обновяване и основен ремонт 
на съществуващи сгради за обществено об-
служване (нежилищни сгради) и сгради със 
смесено предназначение с повече от десет 
паркоместа едно паркомясто се оборудва със 
зарядна точка за ЕПС по ал. 1, т. 1 и най-мал-
ко едно паркомясто се оборудва със зарядна 
точка за ЕПС по ал. 1, т. 3.
(4) За най-малко едно от всеки пет парко-
места от предвидените места за гариране и 
паркиране съгласно приложение № 5 в нови